b'\n_START_ARTICLE_\nNationalsozialistische Freiheitspartei\n_START_PARAGRAPH_\nNationalsozialistische Freiheitspartei (NSFP) var tysk politisk parti som ble grunnlagt i mai 1924 i kj\xc3\xb8lvannet av \xc3\xb8lkjellerkuppet. Partiet eksisterte som et listesamarbeid og fraksjon i Riksdagen.  Adolf Hitler og andre ledere av NSDAP ble fengslet etter det mislykkede statskuppet, og NSDAP ble forbudt. De resterende nazistene dannet NSFP for \xc3\xa5 f\xc3\xb8re ideologien videre._NEWLINE_Under valget i Tyskland i mai 1924 gikk Deutschv\xc3\xb6lkische Freiheitspartei (DVFP) og Nationalsozialistische Freiheitsbewegung (NSFB) sammen i et listesamarbeid under navnet Nationalsozialistische Freiheitspartei, og 32 seter i Riksdagen. Blant de representantene var general Erich Ludendorff og den tidligere lederen for Sturmabteilung (SA), Ernst R\xc3\xb6hm. I desember 1924 mistet partiet 18 av disse setene. Inkludert i dette partiet var Frontbann, som var et lovlig alternativ til SA._NEWLINE_Den 27. februar 1925 ble NSDAP reformert etter at forbudet opph\xc3\xb8rte i januar. Hitler ble sluppet l\xc3\xb8s fra fengsel og NSFP ble absorbert av NSDAP. Under valgene dannet NSFP en valgallianse med Ludendorffs Deutschv\xc3\xb6lkische Freiheitspartei. Noen steder ble alliansen kalt V\xc3\xb6lkisch-nationaler Block.'